Samarqandda Qozog‘istonga tegishli yuk mashinasi ag‘darilib ketdi

Samarqand viloyatida Qozog‘iston Respublikasiga tegishli yuk mashinasi ag‘darilib ketgan. Bu haqda viloyat IIB YHXB xabar bermoqda.
Qayd etilishicha, 2021 yil 25 mart kuni soat taxminan 14:30lar atrofida M39 Almati—Toshkent—Termiz xalqaro avtomobil yo‘lining 1080-kilometrida Qozog‘iston Respublikasiga tegishli «Mercedes-Benz 1843LS» rusumli yuk mashinasi boshqaruvni yo‘qotib, yo‘lning o‘ng tomon chetki qismiga ag‘darilgan.

Mazkur yo‘l-transport hodisasi oqibatida hech kim tan jarohati olmagan. Faqat yuk avtomashinasi va uning ustiga ortilgan yuklarga zarar yetgan.

Samarqandda yuk mashinasi tirkamasi bilan birga ag‘darilib ketdi